Owen Tippett

Owen Tippett (s. 16. helmikuuta 1999 Peterborough, Ontario, Kanada) on kanadalainen jääkiekkoilija, joka pelaa NHL-joukkue Philadelphia Flyersin organisaatiossa. Florida Panthers varasi Tippettin ensimmäisellä kierroksella kymmenentenä pelaajana kesällä 2017. Hän on pelipaikaltaan oikea laitahyökkääjä. 

Pelityyli
The Sports Forecaster -sivuston mukaan Tippett on maalintekijätyyppi, jolla on sekä tarkka että voimakas laukaus. Hänellä on myös hyvä koko. Tippettillä on kuitenkin kehitettävää puolustuspelaamisessa ja hänen tulisi syötellä enemmän lisätäkseen entisestään arvaamattomuuttaan maalintekijänä. Tippett on verrannut itseään pelityyliltään Phil Kesseliin hänen nopeuden ja laukauksensa osalta. Hän laukoo oikealta.

Ura
Seuraura
Tippett aloitti jääkiekkoilun kotikaupungissaan Ontarion Peterborough'ssa. Hän siirtyi myöhemmin Toronto Red Wingsin junioreihin, joiden kapteenina Tippett toimi kaudella 2014–2015. Hän pelasi samalla kaudella myös kuusi ottelua OJHL-junioriliigan Toronto Junior Canadiensissa. Mississauga Steelheads varasi Tippettin koko OHL:n varaustilaisuuden neljäntenä pelaajana kesällä 2015. Hän siirtyi joukkueeseen kaudeksi 2015–2016, joka toi Tippettille runkosarjassa tehot 15+5=20. Hänet valittiin liigan tulokkaiden ensimmäiseen tähdistökentälliseen. 

Kaudella 2016–2017 Tippett oli Steelheadsin paras pistemies ja maalintekijä tehoilla 44+31=75. Hän sijoittui koko OHL:n maalipörssissä viidenneksi. Tippett eteni joukkueen kanssa aina J. Ross Robertson Cup -finaaleihin saakka, mutta mestaruuden vei lopulta kuitenkin Erie Otters otteluvoitoin 4–1. Hän pelasi kauden aikana myös CHL Top Prospects Gamessa.

Florida Panthers varasi Tippettin ensimmäisellä kierroksella koko varaustilaisuuden kymmenentenä pelaajana kesällä 2017. Hän teki jo saman kesän heinäkuussa kolmivuotisen tulokassopimuksen joukkueen kanssa. Tippett otti harjoitusleirin päätteeksi paikan Panthersin NHL-vahvuudesta. Hän kärsi kauden 2017–2018 ensimmäisillä kierroksella vammoista ja Tippett teki NHL-debyyttinsä runkosarjan viidennellä kierroksella 17. lokakuuta 2017 Philadelphia Flyersia vastaan. Hän sai ottelussa jääaikaa 11.39. Tippett keräsi Panthersin 1-5-tappioon päättyneestä ottelusta teholukeman –2. NHL-uransa avausmaalin hän teki 26. lokakuuta 2017 Anaheim Ducksia vastaan. Tippett valittiin ottelun kakkostähdeksi. Hän pelasi alkukaudella seitsemän NHL-ottelua tehden yhden maalin ja keräten varsin heikon teholukeman –6, kunnes marraskuussa 2017 Panthers lähetti Tippettin takaisin Mississauga Steelheadsin OHL-joukkueen vahvuuteen. Hän oli tehoilla 36+39=75 joukkueen paras maalintekijä ja toiseksi paras pistemies Nicolas Haguen jälkeen. OHL-kauden jälkeen, huhtikuussa 2018 Tippett siirtyi amatööritry-out -sopimuksella AHL-joukkue Springfield Thunderbirdsin riveihin. Hän pelasi siellä viisi runkosarjaottelua tehopistein 1+1=2.

Syksyn 2018 harjoitusleirin päätteeksi Panthers lähetti Tippettin Steelheadsin OHL-joukkueen vahvuuteen. Tammikuussa 2019 Steelheads kauppasi hänet Saginaw Spiritiin vaihdossa hyökkääjä Aidan Prueteriin sekä kahteen toisen, kolmannen ja seitsemännen kierroksen varausvuoroihin.

Maaliskuussa 2022 Panthers kauppasi Tippetin, kolmannen kierroksen varausvuoron vuoden 2023 varaustilaisuudessa ja ensimmäisen kierroksen varausvuoron vuoden 2024 varaustilaisuudessa Philadelphia Flyersiin vaihdossa Claude Girouxiin, Connor Bunnamaniin, German Rubtsoviin ja viidennen kierroksen varausvuoroon vuoden 2024 varaustilaisuudessa. https://www.nhl.com/flyers/news/flyers-acquire-tippett-draft-picks-from-florida-in-exchange-for-giroux-332022812

Heinäkuussa 2022 Tippet teki Flyersin kanssa kaksivuotisen ja yhteensä kolmen miljoonan dollarin arvoisen jatkosopimuksen. https://www.nhl.com/flyers/news/flyers-sign-rw-owen-tippett-to-two-year-contract-335132564

Tammikuussa 2024 Tippet teki Flyersin kanssa kahdeksan vuoden mittaisen ja yhteensä 49,6 miljoonan dollarin arvoisen jatkosopimuksen. https://www.tsn.ca/nhl/philadelphia-flyers-sign-forward-owen-tippett-to-eight-year-49-6-million-contract-extension-1.2068079

Maajoukkueura
Tippett pelasi alle 20-vuotiaiden MM-kilpailuissa vuonna 2019 ja alle 18-vuotiaiden MM-kilpailuissa vuonna 2016. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Tippett toimi Kanadan varakapteenina. Hän edusti myös Canada Whiten joukkuetta World U-17 Hockey Challengessa marraskuussa 2015, jolloin Tippett voitti kultaa ja oli joukkueensa paras pistemies ja maalintekijä tehoilla 5+3=8.

Muuta
Tippettin serkku Mitchell Stephens pelaa NHL-joukkue Tampa Bay Lightningin organisaatiossa.

Tilastot
 2014–2015  Toronto Jr. Canadiens  OJHL  6  2  1  3  2  –  –  –  –  – 2015–2016  Mississauga Steelheads  OHL  48  15  5  20  10  7  1  2  3  4  U18  7  1  2  3  12 2016–2017  Mississauga Steelheads  OHL  60  44  31  75  36  20  10  9  19  14 2017–2018  Florida Panthers  NHL  7  1  0  1  0  –  –  –  –  –   Mississauga Steelheads  OHL  51  36  39  75  30  6  3  2  5  4   Springfield Thunderbirds  AHL  5  1  1  2  2  –  –  –  –  – 2018–2019  Mississauga Steelheads  OHL  23  19  14  33  10  –  –  –  –  –  JMM  5  2  2  4  0   Saginaw Spirit  OHL  31  14  27  41  8  17  11  11  22  0 2019–2020  Springfield Thunderbirds  AHL  46  19  21  40  18  –  –  –  –  – 2020–2021  Florida Panthers  NHL  45  7  11  18  6  6  1  3  4  0 2021–2022  Florida Panthers  NHL  42  6  8  14  10  –  –  –  –  –   Charlotte Checkers  AHL  12  6  12  18  2  –  –  –  –  –   Philadelphia Flyers  NHL  21  4  3  7  2  –  –  –  –  – 2022–2023  Philadelphia Flyers  NHL  77  27  22  49  16  –  –  –  –  – 2023–2024  Philadelphia Flyers  NHL  78  28  25  53  12  –  –  –  –  – 2024–2025  Philadelphia Flyers  NHL  77  20  23  43  16  –  –  –  –  – 6 kautta  yhteensä  NHL  347  93  92  185  62  6  1  3  4  0 3 kautta  yhteensä  AHL  63  26  34  60  22  –  –  –  –  –

Lähteet

Viitteet

Luokka:Kanadalaiset jääkiekkoilijat
Luokka:Florida Panthersin varaamat pelaajat
Luokka:Vuonna 1999 syntyneet
Luokka:Elävät henkilöt